Tiit Nilson

**Tiit Nilson** (sündinud 16. novembril 1939 Suure-Jaanis) on eesti atmosfäärifüüsik.

Ta on lõpetanud 1958. aastal Viljandi 2. Keskkooli ja 1963. aastal Tartu Riikliku Ülikooli, kus õppis füüsika-matemaatikateaduskonnas.

1963. aastast töötas Nilson Tartu Observatooriumis (varem TA Füüsika ja Astronoomia Instituut ja TA Astrofüüsika ja Atmosfäärifüüsika Instituut). Peamiselt on ta uurinud kiirguslevi taimkattes, taimkatte optilist kaugseiret ja keskkonnafüüsikat.

1968. aastal kaitses Tartu Riiklikus Ülikoolis väitekirja "Taimkatte kiirgusrežiimi matemaatiline modelleerimine" (juhendaja Juhan Ross) füüsika-matemaatika-kandidaadi kraadi saamiseks arvutusmatemaatika erialal.

Doktoriväitekirja geofüüsikas "Kiirguslevi mittehomogeenseis taimkatetes" kaitses 1991. aastal Tartu Ülikoolis.

1992–1997 oli valitud Tartu Ülikooli Keskkonnafüüsika Instituudi biogeofüüsika professoriks.

Aastatel 2000–2005 oli Tartu Observatooriumi atmosfäärifüüsika osakonna juhataja, kuni 2017. aastani oli ta sama osakonna taimkatte seire töörühma vanemteadur.

Avaldanud sadakond teadustööd taimkatte kiirguslevi, taimkatte optilise kaugseire, taimeökoloogia ja produktiivsuse ning keskkonnatingimuste muutumise valdkonnas.

Tiit Nilson on Ants ja Jüri Nilsoni vend.

## Tunnustus
*2008 Helsingi Ülikooli audoktor
*2010 Eesti Maaülikooli teenetemedal
*2019 Tartu Ülikooli medal

## Olulisemad teaduspublikatsioonid
* Nilson, T., Kuusk, A., Lang, M., Pisek, J., and Kodar, A. (2011). Simulation of statistical characteristics of gap distribution in forest stands. Agricultural and Forest Meteorology, 151(7), 895-905.
* Nilson, T., Kuusk, A., Lang, M., and Lükk, T. 2003. Forest reflectance modeling: Theoretical aspects and applications. Ambio, 32(8):535-541. 
* Chen,, J. M., Li, X., Nilson, T. and Strahler, A. 2000. Recent advances in geometrical optical modelling and its applications. Remote Sensing Reviews.18 (2-4):227-262.
* Nilson, T. and Ross, J. 1997. Modeling radiative transfer through forest canopies: Implications for canopy photosynthesis and remote sensing. In: (Gholz, H. L., Nakane, K. and Shimoda, H., eds.) The Use of Remote Sensing in the Modeling of Forest Productivity. Kluwer Acad. Publ., Dordrecht, pp. 23-60.
* Nilson, T. and Peterson, U. 1994. Age dependence of forest reflectance: analysis of main driving factors. Remote Sens. Environ., 48: 319-331.
* Nilson, T. 1992. Radiative transfer in nonhomogeneous plant canopies. In: (G. Stanhill, ed.) Advances in Bioclimatology, Springer Verlag, 1: 59 88.
* Nilson T. 1991. Approximate Analytical Methods for Calculating the Reflection Functions of Leaf Canopies in Remote Sensing Applications. In: (R. B. Myneni and J. Ross, eds.) Photon-Vegetation Interactions: Applications in Optical Remote Sensing and Plant Ecology, Springer-Verlag, Berlin, Heidelberg, p.161-190.
* Nilson, T. and Kuusk, A. 1989. A reflectance model for the plant canopy and its inversion. Remote Sens. Environ., 27: 157 167. 
* Nilson, T. 1977. A theory of radiation penetration into nonhomogeneous plant canopies. In: The Penetration of Solar Radiation into Plant Canopies, Acad. Sci. ESSR Report, Tartu, 5-70 (in Russian).
* Nilson, T. 1971. A theoretical analysis of the frequency of gaps in plant stands. Agricultural Meteorology, 8: 25-38.
## Viited

## Välislingid
*